Ontmoet Alison. Lag vir Soli Philander. Eet heerlik by Kelvin Grove. Staan ‘n kans om een van drie omgeemense se boeke te wen. Help die Durbanville Kinderhuis.
Hoofspreker: Alison Botha
Seremoniemeester: Soli Philander
Plek: Kelvin Grove, Campgroundweg 144, net langs die Nuwelandkrieketstadion
Prys: Slegs R390 per persoon
Datum en tyd: 2 September 2017, 09:30
Wat jy kry: Kelvin Grove se legendariese ontbyt, ’n dankiepakkie vol pamperlang, die kans om verskeie items, waaronder hierdie boeke, te wen tydens die gelukstrekking
Bespreek gou asseblief: jstrauss@durbanvillekinderhuis.org.za
Dibi Breytenbach het gevra: Wat kan sy doen om te help? Toe stuur sy ’n getekende kopie van Heiliger.
Martin Steyn het, onder andere, met Alison gesels tydens sy navorsing oor Swartval. Hy skenk ook ’n bedrag van elke boek wat hy verkoop, aan Rape Crisis. Toe hy hoor van hierdie geleentheid, stuur hy dadelik ’n getekende boek.
Chanette Paul se boeke gaan altyd oor vroueregte. Toe sy hoor van die geleentheid, vra sy: Wat is die Kinderhuis se adres? Daar is ’n getekende kopie van Paaiboelie op pad.
Hierdie boeke gaan in ’n gelukstrekking weggegee word.
Iets oor elke boek:
Heiliger, Dibi Breytenbach
Swartval, Martin Steyn
“Ek droom van die dag dat ek die woordeboek oop maak en dan staan daar argaïsme langs die woord verkragting.” Toe hy dít by die 2016 US Woordfees sê, het Martin Steyn luide applous ontvang.
In sy nuutste roman Swartval neem Martin die protes verder. Enige krimi het ’n punt waar die spanning gebreek word. Lesers sal in hierdie naelbytboek ook daardie punt bereik. Swartval hou egter nie hier op nie. Steyn weier om die leser te onthef. Daar waar die boek moes eindig, volgens die konvensie, is nie die plek waar die slagoffer se reis eindig nie.
In hierdie roman word die leser verder geneem, dieper in die psige van die slagoffer. Ons maak ook haar eerste tree op die moeilike tog na heling mee.
Swartval is in die eerste plek ’n naelbytboek. Dit is ’n riller. Dié riller neem egter ook die etiese aspekte van die skrywer en die leser se omgang met die slagoffer in gedagte.
Elke kopie van Swartval wat verkoop, sal ook ’n skenking aan Rape Crisis waarborg.
Die enigste ander boek wat ’n soortgelyke ondersoek gedoen het, is Zakes Mda se Rachel’s Blue. Mda se teks speel egter in die VSA af. Steyn se boek is eg Suid-Afrikaans. Die storie en die wetlike aspekte is ook gans anders.
Paaiboelie, Chanette Paul
Al drie die boeke is uitgegee deur LAPA Uitgewers, maar die skrywers skenk hulle uit eie sak.
Ek moet egter ook noem dat LAPA Uitgewers en die ATKV dit vir my moontlik maak om ’n ambassadeur van die Durbanville Kinderhuis te wees.
← Kirstenbosch en Kogelberg
LAPA se skrywers is by Aardklop →